ਈਸ਼ਾ ਸਿੰਘ
ਈਸ਼ਾ ਸਿੰਘ (ਜਨਮ 1 ਜਨਵਰੀ 2005) ਇੱਕ ਭਾਰਤੀ ਨਿਸ਼ਾਨੇਬਾਜ਼ ਹੈ। ਇਸਨੇ ਸਾਲ 2019 ਵਿੱਚ ਜਰਮਨੀ ਦੇ ਸੁਹਲ ਵਿਖੇ ਜੂਨੀਅਰ ਵਿਸ਼ਵਕੱਪ ਵਿੱਚ ਦੋ ਚਾਂਦੀ ਦੇ ਤਮਗੇ ਜਿੱਤੇ ਹਨ। ਏਸ਼ੀਅਨ ਜੂਨੀਅਰ ਚੈਂਪੀਅਨਸ਼ਿਪ ਵਿੱਚ 10 ਮੀਟਰ ਏਅਰ ਪਿਸਟਲ ਔਰਤਾਂ ਦੀ ਅਤੇ 10 ਮੀਟਰ ਏਅਰ ਪਿਸਟਲ ਮਿਕਸਡ ਟੀਮ ਵਿੱਚ ਈਸ਼ਾ ਨੇ ਦੋ ਸੋਨ ਤਮਗੇ ਜਿੱਤੇ। ਤੇਲੰਗਾਨਾ ਦੀ ਇਸ ਨਿਸ਼ਾਨੇਬਾਜ਼ ਨੇ 2019 ਵਿੱਚ ਤਾਈਵਾਨ ਏਸ਼ੀਅਨ ਏਅਰਗਨ ਚੈਂਪੀਅਨਸ਼ਿਪ ਵਿੱਚ ਵੀ ਸੋਨ ਤਮਗਾ ਜਿੱਤਿਆ ਹੈ। 2018 ਵਿੱਚ ਈਸ਼ਾ 13 ਸਾਲ ਦੀ ਛੋਟੀ ਉਮਰ ਵਿੱਚ 10 ਮੀਟਰ ਏਅਰ ਪਿਸਟਲ ਸ਼੍ਰੇਣੀ ਵਿੱਚ ਰਾਸ਼ਟਰੀ ਚੈਂਪੀਅਨ ਬਣ ਗਈ। 10 ਮੀਟਰ ਏਅਰ ਪਿਸਟਲ ਤੋਂ ਇਲਾਵਾ ਉਹ 25 ਮੀਟਰ ਸਟੈਂਡਰਡ ਅਤੇ 25 ਮੀਟਰ ਪਿਸਟਲ ਮੁਕਾਬਲਿਆਂ ਵਿੱਚ ਵੀ ਹਿੱਸਾ ਲੈਂਦੀ ਹੈ। ਈਸ਼ਾ ਨਿਸ਼ਾਨੇਬਾਜ਼ ਨੂੰ ਟੋਕੀਓ ਓਲੰਪਿਕ ਲਈ ਭਾਰਤ ਦੀ ਮੁੱਖ ਸਿਖਲਾਈ ਟੀਮ ਲਈ ਚੁਣਿਆ ਗਿਆ ਸੀ।